**МОДЕЛ ОДЛУКЕ О ОБЛИЦИМА И НАЧИНУ ОСТВАРИВАЊА САРАДЊЕ ОДЕЉЕЊА КОМУНАЛНЕ МИЛИЦИЈЕ И ИНСПЕКЦИЈСКИХ СЛУЖБИ ОПШТИНЕ/ГРАДА**

На основу члана 32. став 6. Закона о локалној самоуправи („Службени гласник РС“, бр. 129/07, 83/14 – други закон, 101/16 – други закон и 47/18), члана 7. став 3. Закона о комуналној милицији („Службени гласник РС“, број 49/19) и члана \_\_\_ Статута општине/града \_\_\_\_\_\_\_\_\_\_\_ („Службени лист општине/града \_\_\_\_\_\_\_\_\_\_\_\_\_“, број \_\_\_\_\_\_), Скупштина општине/града \_\_\_\_\_\_\_\_\_\_\_\_\_\_, на седници одржаној \_\_\_\_\_\_\_\_\_\_\_\_\_\_ године, донела је

**О Д Л У К У**

**О ОБЛИЦИМА И НАЧИНУ ОСТВАРИВАЊА САРАДЊЕ ОДЕЉЕЊА КОМУНАЛНЕ МИЛИЦИЈЕ И ИНСПЕКЦИЈСКИХ СЛУЖБИ ОПШТИНЕ/ГРАДА \_\_\_\_\_\_\_\_\_\_\_\_\_\_\_\_\_\_\_\_\_\_**

**Члан 1.**

Одељење комуналне милиције и инспекцијске службе општине/града[[1]](#footnote-1) \_\_\_\_\_\_\_\_\_\_ дужни су да остварују међусобну сарадњу у обављању послова из надлежности комуналне милиције и инспекцијских служби, у складу са законом и овом одлуком.

О остваривању међусобне сарадње Одељења комуналне милиције и инспекцијских служби општине/града \_\_\_\_\_\_\_\_\_\_\_\_\_ старају се начелник Одељења комуналне милиције и руководиоци инспекцијских служби општине/града.

**Члан 2.**

Одељење комуналне милиције обавештава надлежну инспекцијску службу општине/града о питањима од значаја за обављање послова те службе, а нарочито о уоченим потребама за обављање инспекцијског надзора.

Инспекцијске службе општине/града обавештавају Одељење комуналне милиције о питањима од значаја за обављање послова комуналне милиције.

Обавештења из ст. 1. и 2. овог члана достављају се неодложно и по правилу писаним путем или електронском поштом, а у случају хитности могу се достављати телефоном и непосредним усменим обраћањем. Сва достављена обавештења се евидентирају.

**Члан 3.**

Одељење комуналне милиције и инспекцијске службе општине/града размењују информације од значаја за обављање послова из свог делокруга.

Када је то потребно за извршавање послова из њихове надлежности, Одељење комуналне милиције може захтевати од инспекцијских служби општине/града, односно инспекцијске службе општине/града могу захтевати од Одељења комуналне милиције, достављање података из евиденција које воде ускладу са законом и прописима општине/града.

На податке о личности садржане у евиденцијама из става 2. овог члана примењују се прописи о заштити података о личности.

**Члан 4.**

Ако је инспекцијској служби општине/града за обављање послова из њене надлежности потребна непосредна помоћ Одељења комуналне милиције, руководилац инспекцијске службе поднеће образложени захтев за пружање помоћи начелнику Одељења комуналне милиције.

Захтев из става 1. овог члана може се односити само на послове из надлежности Одељења комуналне милиције, утврђене законом и чланом \_\_\_ Одлуке о изменама и допунама Одлуке о организацији општинске/градске управе општине/града \_\_\_\_\_\_\_\_\_\_\_.[[2]](#footnote-2)

**Члан 5.**

Одељење комуналне милиције и инспекцијске службе општине/града могу предузимати заједничке мере и активности од значаја за обављање послова комуналне милиције и инспекцијских служби.

Заједничке мере и активности Одељења комуналне милиције и инспекцијских служби општине/града планирају се унапред.

Приликом предузимања заједничких мера и активности Одељења комуналне милиције и инспекцијских служби општине/града, комунални милиционар може, на оправдани усмени захтев службеног лица инспекцијске службе општине/града и под условима утврђеним законом, проверити идентитет лица, прегледати лице и предмете и привремено одузети предмете.

**Члан 6.**

Начелник Одељења комуналне милиције одредиће комуналног милиционара, а руководилац инспекцијских служби општине/града службено лице, које ће се старати о ефикасном остваривању међусобне сарадње Одељења комуналне милиције и инспекцијских служби општине/града.

**Члан 7.**

У случају одбијања или отежаног одвијања међусобне сарадње, начелник Одељења комуналне милиције, односно руководилац инспекцијских служби општине/града, обавестиће о томе начелника јединственог органа општинске/градске управе (или: начелника управе образоване за област \_\_\_\_\_\_\_\_\_\_\_\_\_\_).

**Члан 8.[[3]](#footnote-3)**

Даном ступања на снагу ове одлуке престаје да важи Одлука о облицима и начину остваривања сарадње Одељења комуналне полиције и инспекцијски служби града \_\_\_\_\_\_\_\_\_\_ („Службени лист града \_\_\_\_\_\_\_\_\_\_“, број \_\_\_\_\_).

**Члан 9.**

Ова одлука ступа на снагу осмог дана од дана објављивања у „Службеном листу општине/града \_\_\_\_\_\_\_\_\_\_\_\_\_“.

Скупштина општине/града\_\_\_\_\_\_\_\_\_\_\_ ПРЕДСЕДНИК

Број\_\_\_\_\_\_\_\_, \_\_\_\_\_\_\_\_\_\_\_\_\_\_ године \_\_\_\_\_\_\_\_\_\_\_\_\_\_\_\_\_\_\_\_

1. Уколико су све инспекцијске службе општине/града организоване у једном одељењу или једној управи, требало би у називу и тексту ове одлуке користити назив тог одељења, односно управе, уместо описног појма „инспекцијске службе општине/града“. [↑](#footnote-ref-1)
2. Треба се позвати на члан те одлуке који уређује послове Одељења комуналне милиције (у моделу одлуке то је члан \_\_\_а). [↑](#footnote-ref-2)
3. Овај члан треба да садрже само истоимене одлуке градова који су имали комуналну полицију до ступања на снагу Закона о комуналној милицији. [↑](#footnote-ref-3)